**Suomen Nuorisoseurat ry**

**Valtuuston hyväksymä**

**Vaalivaliokunnan menettelytapaohje henkilövalintoihin**

**Hallituksen jäsenten ja puheenjohtajan valinta valtuustossa**

1. **Vaalivaliokunnan nimeäminen**
* valtuuston kevätkokous nimeää puheenjohtajasta ja 2 jäsenestä koostuvan vaalivaliokunnan valmistelemaan valtuuston syyskokouksessa tehtäviä henkilövalintoja, joita ovat:
* hallituksen jäsenten valinta erovuoroisten tilalle
* joka toinen vuosi hallituksen puheenjohtajan valinta
* liiton edustajien valinta Sivistysliitto Kansalaisfoorumin yleiseen kokoukseen
* tilintarkastajien valinta
* valtuuston kevätkokouksessa esitetään
* lista erovuorossa olevista hallituksen jäsenistä sekä jatkavista jäsenistä. Listasta käy ilmi kaikkien hallituksen jäsenten hallituskaudet sekä osallistumisaktiivisuus edelliseltä vuodelta
* nimilista liiton nykyisistä edustajista Sivistysliitto Kansalaisfoorumin yleisessä kokouksessa
* tieto liiton nykyisistä tilintarkastajista
* tieto erovuorossa olevan hallituksen puheenjohtajan toimikausista
1. **Ehdokkaiden esittäminen**
* liiton pääsihteeri tiedottaa vaalivaliokunnan kokoonpanosta ja esitysten tekemisen päivämäärästä
* esitykset valittavista henkilöistä lähetetään sähköisessä muodossa vaalivaliokunnan puheenjohtajalle hallituksen määrittämään päivään mennessä
* ehdotukseen hallituksen puheenjohtajaksi tai hallituksen jäseniksi on sisällyttävä seuraavat tiedot:
* ehdokkaan henkilötiedot: nimi, syntymäaika, jäsenseura ja -paikka, koulutus/ammatti ja yhteystiedot
* toiminta nuorisoseuraliikkeessä: esim. ohjaajakokemus, toiminta seura- tai piiritasolla
* osaaminen ja muut mahdolliset ansiot: esim. osaaminen hallitustyöskentelystä tai taloudesta, muu järjestötoiminta, muu yhteiskunnallinen toiminta, julkaisut ja artikkelit.
* ehdokkaan kuva (vapaaehtoinen)
* ehdotetun henkilön suostumus ehdokkaaksi
1. **Vaalivaliokunnan työskentely**
* vaalivaliokunnan puheenjohtaja haastattelee tarvittavia henkilöitä hallitukseen mahdollisesti tarvittavasta lisäosaamisesta sekä järjestölle lähivuosina tulevista haasteista
* vaalivaliokunnan puheenjohtaja kutsuu koolle tarvittavan määrän kokouksia. Kokouksissa vaalivaliokunta
* toteaa tulleet esitykset
* pyytää ehdokkailta vastaukset vaalivaliokunnan määrittämiin järjestöä koskeviin kysymyksiin
* käsittelee ehdotetuilta henkilöiltä saadut vastaukset
* tekee esityksen liiton hallitukseen ja hallituksen puheenjohtajaksi valittavista henkilöistä valtuustolle. Esityksessä tulee ottaa huomioon hallituksen alueellinen, sukupuolinen ja osaamisperusteinen tasaisuus. Lisäksi esityksessä tulee huomioida sääntöjen edellyttämä ikäjakauma
* tekee esityksen liiton edustajiksi Sivistysliitto Kansalaisfoorumin yleiseen kokoukseen seuraavaksi vuodeksi valittavista henkilöistä. Sivistysliitto Kansalaisfoorumin sääntöjen mukaan jäsenliitolla on oikeus valita 1 edustaja jäsenmääränsä kutakin alkavaa 15.000 lukua kohden
* tekee esityksen tilintarkastajista ja varatilintarkastajista, joista liiton sääntöjen mukaan vähintään toisen tulee olla Kauppakamarin hyväksymä tilintarkastaja tai tilimies
* vaalivaliokunta voi tarvittaessa myös itse etsiä ehdokkaita tai pyytää lisäesityksiä henkilöistä
* mikäli vaalivaliokuntaan valittua henkilöä esitetään ehdokkaaksi on ko. henkilö jäävi osallistumaan vaalivaliokunnan työskentelyyn.
1. **Ehdokkaiden esittely**
* vaalivaliokunta esittelee järjestön kotisivuilla viikkoa ennen valtuuston kokousta tulleet ehdotukset
* valtuuston syyskokouksessa
* vaalivaliokunnan puheenjohtaja esittelee tulleet ehdotukset ja kokouksessa läsnä olevat ehdokkaat esittäytyvät
* valtuuston kokouksessa tehtävissä esityksessä on oltava ehdokkaista kohdassa 2 luetellut tiedot

ja ehdokkaiden on oltava paikalla kokouksessa

* vaalivaliokunta kokoontuu valtuuston kokouksen aikana tekemään esityksensä ehdotetuista henkilöistä
1. **Henkilöiden valinta**
* hallituksen jäsenet, hallituksen puheenjohtaja ja tilintarkastajat valitaan liiton sääntöjen mukaan
* liiton edustajat Sivistysliitto Kansalaisfoorumin yleiseen kokoukseen valitaan Sivistysliiton sääntöjen mukaan

**Valtuuston jäsenten ja valtuuston puheenjohtajien valinta nuorisoseurakokouksessa**

1. **Vaalivaliokunnan nimeäminen**
* nuorisoseurakokousta edeltävän vuoden valtuuston syyskokous asettaa puheenjohtajasta ja 4 jäsenestä koostuvan vaalivaliokunnan valmistelemaan seuraavan vuoden nuorisoseurakokouksessa tehtäviä valintoja
* liiton hallitus nimeää vaalivaliokunnalle sihteerin
* hallitus päättää päivämäärän, johon mennessä keskusseurojen, paikallisten nuorisoseurojen ja muiden jäsenyhdistysten on tehtävä esitykset valittavista henkilöistä. Päivämäärän tulee olla noin kuukausi ennen nuorisoseurakokousta
1. **Ehdokkaiden esittäminen**
* liiton pääsihteeri tiedottaa vaalivaliokunnan kokoonpanosta ja esitysten tekemisen päivämäärästä
* esitykset valittavista henkilöistä lähetetään sähköisessä muodossa vaalivaliokunnan puheenjohtajalle hallituksen määrittämään päivään mennessä. Esityksessä on mainittava samat tiedot kuin esitettäessä hallituksen puheenjohtajaa tai hallituksen jäsentä.
1. **Vaalivaliokunnan työskentely**
* vaalivaliokunnan puheenjohtaja kutsuu vaalivaliokunnan koolle tarvittavaan määrään kokouksia
* tulleiden esitysten pohjalta vaalivaliokunta tekee nuorisoseurakokoukselle esityksen valtuuston puheenjohtajaksi, varapuheenjohtajaksi, jäseniksi ja varajäseniksi. Esityksessä vaalivaliokunnan on ottava huomioon liiton sääntöjen 13 § mainitut perusteet valtuuston alueellisesta edustavuudesta ja ikäjakaumasta.

 *Valtuuston jäsenistä yhden kolmasosan on oltava alle 29-vuotiaita toimikauden alkaessa.*

*Valtuuston puheenjohtajaa ja varapuheenjohtajia lukuun ottamatta on valtuusto valittava maan eri osissa toimivista yhdistyksistä siten, että Ahvenanmaata lukuun ottamatta kunkin Valtion aluehallintoviraston toimialueelta (Laki aluehallintovirastoista 20.11.2009/896, Valtionneuvoston asetus aluehallintovirastoista 20.11.2009/906 1§) valitaan 1 valtuutettu alueen nuorisoseurojen yhteenlasketun jäsenmäärän alkavaa 1500-lukua kohden. Samoja perusteita noudatetaan myös varajäseniä valittaessa*

* vaalivaliokunta voi tarvittaessa myös itse etsiä ehdokkaita tai pyytää lisäesityksiä henkilöistä
* mikäli vaalivaliokuntaan valittua henkilöä esitetään ehdokkaaksi on ko. henkilö jäävi osallistumaan vaalivaliokunnan työskentelyyn.
1. **Ehdokkaiden esittely**
* vaalivaliokunta esittelee järjestön kotisivuilla viikkoa ennen nuorisoseurakokousta tulleet ehdotukset
* nuorisoseurakokouksessa
* ensimmäisenä päivänä vaalivaliokunnan puheenjohtaja esittelee tulleet ehdotukset ja vaalivaliokunnan esityksen valittavista henkilöistä perusteluineen.
* kokouksessa tehtävät esityksiset on tehtävä nuorisoseurakokouksen menettelytapaohjeen mukaisesti
* vaalivaliokunta kokoontuu nuorisoseurakokouksen aikana tekemään esityksensä ehdotetuista henkilöistä
1. **Henkilöiden valinta**
* valtuuston puheenjohtaja, varapuheenjohtaja, jäsenet ja varajäsenet valitaan liiton sääntöjen mukaan